На основу члана 17. Закона о јавном информисању и медијима („Сл. гласник РС“, број 83/2014 и 58/2015), Правилника о суфинансирању пројеката за остваривање јавног интереса у области јавног информисања (Сл.гласник РС бр.126-14), члана 20. и члана 46. Закона о локалној самоуправи (Сл.гласниок РС бр.129-2007) и Одлуке о буџету општине Кладово за 2016.годину Општинско веће општине Кладово расписало је
	ЈАВНИ ПОЗИВ
ЗА СУФИНАНСИРАЊЕ ПРОЈЕКАТА ИЗ БУЏЕТА ОПШТИНЕ КЛАДОВО У  ОБЛАСТИ ЈАВНОГ ИНФОРМИСАЊА РАДИ ОСТВАРИВАЊА ЈАВНОГ ИНТЕРЕСА У 2016.ГОДИНИ
Предмет конкурса и намена средстава за остваривање јавног интереса
Предмет конкурса је суфинансирање пројеката производње медијских садржаја из буџета општине Кладово, ради остваривања јавног интереса у јавном информисању, а које се односи на:
· истинито, непристрасно, правовремено и потпуно информисањe грађана општине Кладово, 
· подршку прозводњи медијских садржаја у циљу заштите и развоја људских права и демократије, слободног развоја личности и заштите деце и младих;
· развоја културног и уметничког стваралаштва;
· развоја образовања, укључујући и медијску писменост као део образовног система, науке, спорта, заштитe животне средине и здравља људи;
· информисања особа са инвалидитетом  и других мањинских група,
· унапређивање новинарског и медијског професионализма и осталих медијских садржаја који доприносе задовољавању потреба грађана за информацијама и садржајима из свих области живота, без дискриминације.  
Висина средстава предвиђених за суфинансирање пројеката из буџета општине Кладово у области информисања, ради остваривања јавног интереса у 2016. години износи износи 4.919.360,00 динара, опредељених Одлуком о буџету општине Кладово за 2016.годину и Одлуком о расписивању Конкурса.
Право учешћа на конкурсу
Право учешћа на конкурсу има:
1. издавач медија чији медиј је уписан у Регистар медија, који се води у Агенцији за привредне регистре, и
1. правно лице, односно предузетник које се бави производњом медијских садржаја и који приложи доказ да ће суфинансирани медијски садржај бити реализован путем медија.
Право учешћа на конкурсу немају издавачи који се финансирају из јавних прихода, као ни лица која су у претходном периоду добила средства намењена пројектном суфинансирању, а нису на време поднела наративни и финансијски извештај.  
Под медијем се у смислу Закона подразумевају дневне и периодичне новине, сервис новинске агенције, радио – програм и телевизијски програм и електронска издања тих медија, као и самостална електронска издања (уређивачки обликоване интернет странице или интернет портали), који су регистровани у Регистру медија, у складу са законом. 
Услови за учешће на конкурсу

Предлагач може конкурисати само са jедним проjектом.
Уколико је правно лице издавач више медија, има право учешћа на конкурсу за сваки медиј, чији је издавач.
Учесник конкурса може предложити суфинансирање пројекта у износу који не прелази 80% вредности пројекта. 
Пројекат, у смислу Закона, подразумева заокружену програмску целину или део целине (жанровска и временска) којом се доприноси остваривању јавног интереса. 
Учесник конкурса који је у текућој календарској години већ користио средства намењена пројектном суфинансирању у области јавног информисања на републичком, покрајинском или локалном нивоу, може учествовати на конкурсу за суфинансирање истог пројекта само још једном у тој години, и то у износу који, уз средства која је већ добио, не прелази 80% вредности пројекта.

Критеријуми за учешће на конкурсу
Основни критеријуми на основу којих ће се оцењивати пројекти пријављени на конкурс су: 
· мера у којој је предложена пројектна активност подобна да оствари јавни интерес у области јавног информисања; 
· мера пружања веће гаранције привржености професионалним и етичким медијским стандардима.
На основу наведених критеријума посебно се оцењује: 
· у којој мери су предложена пројектна активност и изложени циљеви њене реализације релевантни за остваривање намене конкурса;
· у којој мери је вероватно да ће предложене пројектне активности довести до остваривања постављеног циља (на основу начина на који је објашњена веза између активности и циљева, прецизности индикатора успеха, квалитета предложеног метода евалуације и претходног искуства кључних чланова пројектног тима);
· у којој мери однос између предложених трошкова и очекиваних резултата указује да би коришћењем буџетских средстава на најрационалнији начин био остварен јавни интерес. 
· посебно се оцењује да ли су учеснику конкурса изречене мере од стране државних органа, регулаторних тела или тела саморегулације у последњих годину дана, због кршења професионалних и етичких стандарда као и доказ о томе да су након изрицања казни или мера предузете активности које гарантују да се сличан случај неће поновити; 
Пријава на конкурс
Учесник по Јавном позиву је обавезан да попуни обрасце Пријава за пројектно суфинансирање из области јавног информисања (Образац 1.), Буџет и ревидирани буџет предлога пројекта (excel) (Образац 1. и 1а.), Наративни и финансијски извештај о реализацији пројекта (excel), (Образац 2.), и Изјаву о суфинансирању пројекта (Образац 3.) преузимају се са званичне интернет презентације opштине Кладово) и приложи следећa документa:
· Фотокопију решења о регистрациjи правног лица или предузетника у одговарајућем регистру;
· Фотокопију решења о регистрацији медија у Регистру медија, при Агенцији за привредне регистре;
· Фотокопију потврде о пореском идентификационом броју – ПИБ-у
· Фотокопију дозволе за емитовање радио и/или ТВ програма издате од Регулаторног тела за електронске медије;
· Уговор или оверену изjаву издавача медија, у коjима ће програмски садржаjи бити емитовани (обавезно само за правна лица и предузетнике регистроване за продукциjу телевизиjског и радиjског програма).

Приjаве (Образац 1., Образац 2. И Образац 3.) се преузимају са сајта општине Кладово и подносе са осталом обавезном документацијом у штампаном облику и на ЦД-у, предајом на писарници Општинске управе Кладово или редовном поштом у 2 примерка, на адресу: 
Општина Кладово
Краља Александра 35, 19320 Кладово
са назнаком: „Пријава на јавни конкурс за суфинансирање пројеката из буџета општине Кладово у области јавног информисања ради остваривања јавног интереса у 2016. години“ са назнаком „Не отварати пре завршетка конкурса“.
Конкурсни материјал се не враћа.
Неблаговремене и неуредне конкурсне пријаве се неће разматрати.
Пријаве се подносе до 02.03.2016.год. до 15.00 часова.
Пројекат који је достављен након прописаног рока за подношење, не разматра се.
Одлука о избору пројеката
У складу са одредбама члана 25. Закона, Одлука о избору пројеката у области јавног информисања који се суфинансирају из буџета општине Кладово доноси руководилац органа који је расписао конкурс,  на основу образложеног предлога стручне конкурсне комисије, најкасније у року од 90 дана од дана закључења конкурса.
Одлука о избору пројеката биће објављена на званичној интернет презентацији општине Кладово  и доставља се сваком учеснику конкурса у електронској форми.
У складу са одредбама члана 25. Закона, Одлука се доноси у облику решења са образложењем. Решење је коначно и против њега се може покренути управни спор. Након доношења решења, општина Кладово закључује уговор о суфинансирању пројеката из области јавног информисања.
Поред решења, на званичној веб презентацији биће објављене и информације за све учеснике конкурса који су добили мањи износ средстава од траженог да без одлагања доставе нову спецификацију трошкова, у складу са додељеним средствима, односно обавештење о томе да одустају од средстава која су им додељена.
Уговор о додели средстава
Решење представља основ за закључење уговора са учесником конкурса који је добио средства за суфинансирање пројектних активнисти. 
Уговором о додели средстава ће се ближе уредити права и обавезе уговорних страна.
Извештај о спроведеним активностима
Учесници конкурса којима се одобре средства у обавези су  да доставе наративни и финансиски извештај о спроведеним  пројектним активностима, што ће се дефинисати уговором. Уз извештај се доставља и доказ о реализацији пројекта.
Позив новинарским и медијским удружењима као и медијским стручњацима заинтересованим за рад у комисији 
У складу са чланом 21. Правилникa о суфинансирању пројеката за остваривање јавног интереса у области јавног информисања, обавештавају се новинарска и медијска удружења, као и медијски стручњаци заинтересовани за рад у комисији да доставе предлог за чланове комисија. Рок за достављање предлога за чланове комисије, исти је као и рок за подношење пријава на конкурс.
Пријаве за учешће у раду Комисије подносе се предајом на писарници Општинске управе Кладово или поштом, на адресу:
Општина Кладово
Краља Александра бр.35
19320 Кладово.
Чланове стручне конкурсне комисије именује руководилац Општинског већа и то из реда независних стручњака за медије и медијских радника који нису у сукобу интереса и не обављају јавну функцију. Већина чланова Комисије именује се на предлог новинарских и медијских удружења, уколико такав предлог постоји.
На основу приспелих предлога новинарских и медијских удружења за чланове комисије, руководилац Општинског већа општине Кладово именује два члана Комисије.
Комисија има три члана. Рад Комисије је без надокнаде и без надокнаде путних трошкова.
Решење о именовању Комисије објављује се на на званичној интернет презентацији општине www.kladovo.org.rs.
[bookmark: _GoBack]Проверу документације поднете на конкурс и поштовање рокова и друге стручне послове прописане Правилником вршиће стручна служба Општинске управе Кладово.
Контакт особа: Слађан Бобић, контакт телефон: 019/801-450 е-маил адреса: opstina@kladovonet.com. 

ОПШТИНСКО ВЕЋЕ ОПШТИНЕ КЛАДОВО

